Boek: Waar rats die Ribbok gaan… Briewe van Elsabe SteenbergElsabe Steenberg was die suster van André P. Brink en self ŉ gewilde en bekroonde Afrikaanse skryfster, veral bekend vir haar kinder- en jeugliteratuur. Sy het egter ook, onder andere, kortverhale en dramas geskryf. Sy is later met veelvuldige sklerose gediagnoseer, maar het ten spyte daarvan aangehou skryf. Sy sou hierdie jaar haar 80ste verjaarsdag gevier het. Hierdie is ‘n herdenkingsbundel en gaan bekend gestel word by NALN in Maart 2018. Hierdie is ŉ versameling briewe wat Elsabe geskryf het aan Elizabeth Venter, die samesteller se vrou. Dit vertel die verhaal van die Steenberg-gesin oor meer as 30 jaar, Elsabe se skryfwerk, haar werk as dosent in Potchefstroom, en haar uitmergelende siekte. Oor die outeur Die gevierde en bekroonde skryfster is in 1996 aan veelvuldige sklerose oorlede. Haar laaste brief aan Elizabeth is ‘n maand vroeër geskryf. Vir die uitsonderlike wyse waarop sy kinder- en jeugliteratuur in Suid-Afrika bevorder kry sy verskeie spesiale toekennings: Die Potchefstroomse Stadsraad vereer haar in 1990 met ‘n Gratia-toekenning, die Potchefstroomse Universiteit vir CHO gee in 1993 ŉ erkentlikheid-oorkonde aan haar en die Suid-Afrikaanse Akademie vir Wetenskap en Kuns vereer haar met ŉ besondere erepenning in 1993. Uitgewer: Naledi Online Prys: R220,00 *Prys onderhewig aan verandering Koop die boek by Graffiti Boeke